b"\n_START_ARTICLE_\nCasa Serra a Suterranya\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici que ocupa una parcel\xc2\xb7la irregular entre mitgeres i consta de planta baixa i dos pisos i de dues fa\xc3\xa7anes. La fa\xc3\xa7ana principal, \xc3\xa9s la m\xc3\xa9s estreta, d\xc3\xb3na al carrer Major i presenta un \xc3\xbanic eix d'obertures. Destaca la gran porta adovellada de la planta baixa, amb un escut en relleu a la clau el qual apareix la inscripci\xc3\xb3 seg\xc3\xbcent: Serra 1594, i una flor encerclada. Als pisos superiors hi ha balcons ampitats i una galeria. El parament ha perdut l'arrebossat original._NEWLINE_Pel que fa a la fa\xc3\xa7ana del carrer Raval, de major longitud, la majoria de les obertures existents han estat recentment renovades, essent originals tan sols els dos balcons del segon pis, amb volada de llosana de pedra ancorada amb grapes met\xc3\xa0l\xc2\xb7liques i barana de ferro forjat."